
Grozījumi Kriminālprocesa likumā

· Izdarīt Kriminālprocesa likumā (Latvijas Republikas Saeimas un Ministru Kabineta Ziņotājs, 2005, 11., 20. nr.; 2006, 4. nr.; 2007, 3., 13. nr.; 2008, 1., 15. nr.; 2009, 9., 14., 15. nr.; Latvijas Vēstnesis, 2010, 19., 178. nr.; 2011, 117. nr.; 2012, 92., 189. nr.; 2013, 6., 21., 61., 112., 183., 187., 252. nr.; 2014, 113., 214. nr.; 2015, 11., 29., 140., 235. nr.; 2016, 48., 241. nr.; 2017, 75., 132., 203. nr.; 2018, 132., 201. nr.; 2019, 248.A nr.; 2020, 119.C, 232., 250. nr.; 2021, 12.A, 45.B, 202. nr.; 2022, 120., 204. nr.; 2023, 123., 203. nr.; 2024, 124., 196., 226. nr.; 2026, 51., 75.A nr.) šādus grozījumus:
· 
· 1. Papildināt 66. panta pirmo daļu ar 17. punktu šādā redakcijā:
· 
· "17) iesniegt lūgumu par kriminālprocesa nodošanu saskaņā ar Eiropas Parlamenta un Padomes 2024. gada 27. novembra regulu (ES) 2024/3011 par tiesvedības nodošanu krimināllietās (turpmāk – regula Nr. 2024/3011)."
· 
· 2. Papildināt 97.1 panta pirmo daļu ar 12. punktu šādā redakcijā:
· 
· "12) iesniegt lūgumu par kriminālprocesa nodošanu saskaņā ar regulu Nr. 2024/3011."
· 
· 3. Papildināt 723. pantu ar otro daļu šādā redakcijā:
· 
· "(2) Kriminālprocesa pārņemšana Latvijā pēc Eiropas Savienības dalībvalsts kriminālprocesa nodošanas pieprasījuma notiek saskaņā ar  regulu Nr. 2024/3011. Eiropas Savienības dalībvalstīm, kurām nav saistoša regula Nr. 2024/3011, piemēro šajā nodaļā noteikto kārtību."
· 
· 4. Papildināt 724. pantu ar trešo daļu šādā redakcijā:
· 
· "(3) Saskaņā ar regulas Nr. 2024/3011 20. pantu šā panta pirmajā un otrajā daļā minētās iestādes ir centrālās iestādes, kuras pārsūta un saņem kriminālprocesa nodošanas pieprasījumus."
· 
· 5. Papildināt likumu ar 724.1 pantu šādā redakcijā:
· 
· "724.1 pants. Eiropas Savienības dalībvalsts kriminālprocesa nodošanas pieprasījuma saņēmēja iestāde
· Eiropas Savienības dalībvalsts kriminālprocesa nodošanas pieprasījuma saņēmēja iestāde (turpmāk – pieprasījuma saņēmēja iestāde) regulas Nr. 2024/3011 2. panta 4. punkta izpratnē ir jebkura izmeklēšanas iestāde, prokuratūras struktūrvienība vai tiesa, kuras kompetencē ir pieņemt lēmumu par piekrišanu vai atteikumu nodot kriminālprocesu Latvijai."
· 
· 6. Papildināt likumu ar 728.1 pantu šādā redakcijā:
· 
· "728.1 pants. Sūdzības izskatīšana par piekrišanu nodot kriminālprocesu Latvijai pēc Eiropas Savienības dalībvalsts kriminālprocesa nodošanas pieprasījuma
· (1) Cietušais, aizdomās turētais un apsūdzētais var iesniegt sūdzību par pieprasījuma saņēmējas iestādes lēmumu par piekrišanu nodot kriminālprocesu Latvijai pēc Eiropas Savienības dalībvalsts kriminālprocesa nodošanas pieprasījuma.
· (2) Sūdzību par šā panta pirmajā daļā minēto lēmumu iesniedz pieprasījuma saņēmējai iestādei, un tā  nekavējoties to nosūta rajona (pilsētas) tiesai.
· (3) Sūdzību izskata rajona (pilsētas) tiesas tiesnesis rakstveida procesā regulas Nr. 2024/3011 17. panta 2. punktā noteiktajā termiņā.
· (4) Izskatot sūdzību, tiesnesis pieņem vienu no šādiem lēmumiem:
· 1) atstāt negrozītu lēmumu par piekrišanu kriminālprocesu nodot Latvijai negrozītu;
· 2) atcelt lēmumu par piekrišanu kriminālprocesa nodošanai.
· (5) Tiesneša lēmums nav pārsūdzams.
· (6) Par pieņemto lēmumu tiesnesis informē pieprasījuma saņēmēju iestādi, nosūtot pieņemto lēmumu un ar sūdzības izskatīšanu saistītos materiālus."
· 
· 7. Papildināt 741. pantu ar trešo daļu šādā redakcijā:
· 
· "(3) Eiropas Savienības dalībvalsts pieprasījumu par kriminālprocesa nodošanu citai dalībvalstij izpilda saskaņā ar regulu Nr. 2024/3011. Eiropas Savienības dalībvalstīm, kurām nav saistoša regula Nr. 2024/3011, piemēro šajā nodaļā noteikto kārtību."
· 
· 8. Papildināt 742. pantu ar trešo daļu šādā redakcijā:
· 
· "(3) Saskaņā ar regulas Nr. 2024/3011 20. pantu šā panta pirmajā un otrajā daļā minētās iestādes ir centrālās iestādes, kuras pārsūta un saņem kriminālprocesa nodošanas pieprasījumus."
· 
· 9. Papildināt likumu ar 742.1 pantu šādā redakcijā:
· 
· "742.1 pants. Eiropas Savienības dalībvalsts kriminālprocesa nodošanas pieprasījuma iesniedzēja iestāde
· Kriminālprocesa nodošanas pieprasījuma iesniedzēja iestāde (turpmāk – pieprasījuma iesniedzēja iestāde) regulas Nr. 2024/3011 2. panta 3. punkta izpratnē ir:
· 1) izmeklēšanā – izmeklētājs ar uzraugošā prokurora piekrišanu;
· 2) kriminālvajāšanā – prokurors;
· 3) iztiesāšanas laikā – tiesas sastāvs."
· 
· 10. Papildināt likumu ar 743.1 pantu šādā redakcijā:
· 
· "743.1 pants. Personas informēšanas pienākums par nodomu izdot kriminālprocesa nodošanas pieprasījumu Eiropas Savienības dalībvalstij
· (1) Pieprasījuma iesniedzēja iestāde informē cietušo, aizdomās turēto un apsūdzēto par nodomu izdot kriminālprocesa nodošanas pieprasījumu un par tiesībām sniegt viedokli par to saskaņā ar regulu Nr. 2024/3011.
· (2) Cietušā, aizdomās turētā un apsūdzētā lūgumu procesa virzītājam izdot kriminālprocesa nodošanas pieprasījumu izskata pieprasījuma iesniedzēja iestāde šā likuma 23. nodaļā noteiktajā kārtībā."
·  
Likums stājas spēkā 2027. gada 1. februārī.

